CELEX: 32007R0528
Language: ro
Date: 2007-05-10 00:00:00
Title: Regulamentul (CE) nr. 528/2007 al Comisiei din 10 mai 2007 de interzicere a pescuitului de cod în apele norvegiene din zonele ICES I și II de către navele care arborează pavilionul Portugaliei

12.5.2007   
            
            
               RO
            
            
               Jurnalul Oficial al Uniunii Europene
            
            
               L 123/24
            
         
      REGULAMENTUL (CE) NR. 528/2007 AL COMISIEI
   
   din 10 mai 2007
   de interzicere a pescuitului de cod în apele norvegiene din zonele ICES I și II de către navele care arborează pavilionul Portugaliei
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (1), în special articolul 26 alineatul (4),
   având în vedere Regulamentul (CEE) nr. 2847/93 al Consiliului din 12 octombrie 1993 de instituire a unui sistem de control aplicabil politicii comune în domeniul pescuitului (2), în special articolul 21 alineatul (3),
   întrucât:
   
               (1)
            
            
               Regulamentul (CE) nr. 41/2007 al Consiliului din 21 decembrie 2006 de stabilire, pentru anul 2007, a posibilităților de pescuit și a condițiilor conexe privind anumite stocuri de pești și grupuri de stocuri de pești, aplicabile în apele Comunității și, în raport cu navele Comunității, în apele în care sunt necesare limitări ale capturilor (3) stabilește cotele pentru 2007.
            
         
               (2)
            
            
               În conformitate cu informațiile primite de către Comisie, capturile pentru stocul menționat în anexa la prezentul regulament, realizate de către navele care arborează pavilionul statului membru menționat sau sunt înregistrate în statul membru respectiv, au epuizat cota stabilită pentru anul 2007.
            
         
               (3)
            
            
               Prin urmare, este necesară interzicerea pescuitului pentru acele stocuri precum și păstrarea acestora la bord, transbordarea și debarcarea,
            
         ADOPTĂ PREZENTUL REGULAMENT:
   Articolul 1
   Epuizarea cotei
   Cota de pescuit alocată statului membru menționat în anexa la prezentul regulament pentru stocul stabilit pentru 2007 trebuie considerată epuizată de la data stabilită în prezenta anexă.
   Articolul 2
   Interdicții
   Pescuitul stocului menționat în anexa la prezentul regulament, realizat de către navele care arborează pavilionul statului membru menționat sau sunt înregistrate în statul membru în cauză, este interzis de la data stabilită în anexa respectivă. Este interzisă păstrarea la bord, transbordarea sau debarcarea stocului respectiv capturat de către navele menționate, după data indicată.
   Articolul 3
   Intrarea în vigoare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 mai 2007.
      
         
            Pentru Comisie
         
         Fokion FOTIADIS
         
         
            Director general pentru pescuit și probleme maritime
         
      
   
   
      (1)  JO L 358, 31.12.2002, p. 59.
   
      (2)  JO L 261, 20.10.1993, p. 1. Regulament, astfel cum a fost modificat ultima dată prin Regulamentul (CE) nr. 1967/2006 (JO L 409, 30.12.2006, p. 9, astfel cum a fost corectat în JO L 36, 8.2.2007, p. 6).
   
      (3)  JO L 15, 20.1.2007, p. 1. Regulament, astfel cum a fost modificat prin Regulamentul (CE) nr. 444/2007 al Comisiei (JO L 106, 24.4.2007, p. 22).
   
      ANEXĂ
      
                  Nr.
               
               
                  07
               
            
                  Stat membru
               
               
                  Portugalia
               
            
                  Stoc
               
               
                  COD/1N2AB.
               
            
                  Specie
               
               
                  Cod (Gadus morhua)
               
            
                  Zonă
               
               
                  Apele norvegiene din zonele ICES I și II
               
            
                  Dată
               
               
                  13 aprilie 2007